Maria Lasonen-Aarnio

Maria Lasonen-Aarnio, myös muodossa Maria Lasonen (s. 1979) on suomalainen filosofi, joka toimii teoreettisen filosofian professorina Helsingin yliopistossa. Hänen tutkimusalojaan ovat erityisesti filosofinen tietoteoria ja mielenfilosofia. Vuosina 2026–2031 Lasonen-Aarnio on Suomen Akatemian rahoittama akatemiaprofessori.

Ennen filosofian opintoja Lasonen-Aarnio opiskeli ensin vuoden musiikkitiedettä keskittyen säveltämiseen. Hän valmistui Helsingin yliopistosta 2002 ja Oxfordin yliopistosta 2005, missä hän myös väitteli filosofian tohtoriksi 2010.

Lasonen-Aarnio toimi vuodesta 2010 apulaisprofessorina Michiganin yliopistossa ja vuosina 2015–2018 lähtien urapolku (tenure track) -toimessa (associate professor). Hän siirtyi Helsingin yliopistoon saatuaan syksyllä 2017 Euroopan tutkimusneuvoston (ERC) Starting Grant -tutkimushankerahoituksen Competence and Success in Epistemology and Beyond -projektiin. Vuodesta 2021 lähtien hän on ollut teoreettisen filosofian professori. Akatemiaprofessuuri hänelle myönnettiin 1.1.2026 alkavaksi kuusivuotiskaudeksi. Tuona aikana Lasonen-Aarnion tutkimusteemana on Käsitteiden tiedollinen merkitys.

Vuonna 2014 Lasonen-Aarnio sai Sanders Prize in Philosophy of Mind -palkinnon. Hänelle myönnettiin Suomalaisen Tiedeakatemian Humanistipalkinto vuonna 2018. 

 Teokset 
 Maria Lasonen: The Good, the Bad, and the Feasible: Knowledge and Reasonable Belief. Oxford: Oxford University Press (tulossa)
 Maria Lasonen-Aarnio & Clayton Littlejohn (eds.): The Routledge Handbook of Evidence. Routledge (tulossa)   
 Maria Lasonen-Aarnio & Clayton Littlejohn (eds.): The Routledge Handbook of the Philosophy of Evidence. New York, NY: Routledge (2023).

 Lähteet  

 Aiheesta muualla 
 Maria Lasonen-Aarnio Helsingin yliopiston tutkimusportaalissa (helsinki.fi)
 Lasonen-Aarnion sivu Michiganin yliopistossa  (umich.edu)
 Lasonen-Aarnion Philpapers-sivu {en}} (philpapers.org)
 Google Scholar -profiili (google.com)

Luokka:Suomalaiset filosofit
Luokka:Helsingin yliopiston professorit
Luokka:Suomalaiset professorit
Luokka:Akatemiaprofessorit
Luokka:Elävät henkilöt
Luokka:Vuonna 1979 syntyneet